CELEX: 32018D0125(01)
Language: ro
Date: 2018-01-23 00:00:00
Title: Decizia Consiliului din 23 ianuarie 2018 de numire a patru membri și a cinci supleanți în consiliul de administrație al Agenției pentru Cooperarea Autorităților de Reglementare din Domeniul Energiei

25.1.2018   
            
            
               RO
            
            
               Jurnalul Oficial al Uniunii Europene
            
            
               C 27/3
            
         DECIZIA CONSILIULUI
   din 23 ianuarie 2018
   de numire a patru membri și a cinci supleanți în consiliul de administrație al Agenției pentru Cooperarea Autorităților de Reglementare din Domeniul Energiei
   (2018/C 27/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (1), în special articolul 12,
   întrucât:
   
               (1)
            
            
               Regulamentul (CE) nr. 713/2009 dispune numirea de către Consiliu a cinci membri și a supleanților acestora în consiliul de administrație al Agenției pentru Cooperarea Autorităților de Reglementare din Domeniul Energiei (denumit în continuare „consiliul de administrație”).
            
         
               (2)
            
            
               În conformitate cu Regulamentul (CE) nr. 713/2009, un membru al consiliului de administrație nu poate fi membru al Consiliului autorităților de reglementare, iar membrii consiliului de administrație acționează independent și obiectiv în interes public.
            
         
               (3)
            
            
               Prin Decizia din 22 decembrie 2009 (2), Consiliul a numit trei membri și trei supleanți în consiliul de administrație pentru o perioadă de șase ani și doi membri și doi supleanți pentru o perioadă de patru ani de la data publicării deciziei menționate. Prin Decizia din 15 noiembrie 2013 (3), Consiliul a numit doi membri și trei supleanți în consiliul de administrație pentru o perioadă de patru ani începând cu 28 ianuarie 2014. Prin Decizia din 15 ianuarie 2016 (4), Consiliul a numit trei membri și doi supleanți în consiliul de administrație pentru o perioadă de patru ani începând cu 28 ianuarie 2016. În plus, Consiliul a numit un supleant în consiliul de administrație pentru o perioadă de doi ani începând cu 28 ianuarie 2016.
            
         
               (4)
            
            
               Având în vedere încetarea mandatelor de patru ani în cazul a doi membri și a doi supleanți, încetarea mandatului de doi ani în cazul unui supleant, precum și demisia unui supleant din mandatul său de patru ani, ar trebui să fie numiți trei membri și trei supleanți pentru a-i înlocui pe aceștia. Mai mult, având în vedere faptul că, în prezent, un singur candidat, care acționează în temeiul unui mandat de supleant, ar trebui să fie numit în calitatea de membru pentru o perioadă de patru ani, un alt membru supleant ar trebui să fie numit pentru a îndeplini mandatul respectiv pentru restul perioadei.
            
         
               (5)
            
            
               În plus, având în vedere demisia domnului Georgios SHAMMAS din Cipru și a domnului Martin HANSEN din Danemarca din mandatele acestora de patru ani în calitatea de membru și, respectiv, supleant, în conformitate cu declarația comună făcută de Cipru și Danemarca în Coreper la 2 decembrie 2015, domnul Martin HANSEN ar trebui să fie numit în calitatea de membru în consiliul de administrație pentru o perioadă de doi ani începând cu 28 ianuarie 2018 iar domnul Georgios SHAMMAS ar trebui să fie numit în calitatea de supleant în consiliul de administrație pentru o perioadă de doi ani începând cu 28 ianuarie 2018,
            
         ADOPTĂ PREZENTA DECIZIE:
   Articolul 1
   Se numesc, în calitatea de membri în consiliul de administrație, pentru o perioadă de patru ani începând cu 28 ianuarie 2018, următoarele persoane:
   
               —
            
            
               domnul Jochen PENKER, Austria;
            
         
               —
            
            
               domnul Jurijs SPIRIDONOVS, Letonia.
            
         Articolul 2
   Se numesc, în calitatea de membri în consiliul de administrație, pentru o perioadă de doi ani începând cu 28 ianuarie 2018, următoarele persoane:
   
               —
            
            
               domnul Michel THIOLLIÈRE, Franța;
            
         
               —
            
            
               domnul Martin HANSEN, Danemarca.
            
         Articolul 3
   Se numesc, în calitatea de supleanți în consiliul de administrație, pentru o perioadă de patru ani începând cu 28 ianuarie 2018, următoarele persoane:
   
               —
            
            
               domnul Pál KOVÁCS, Ungaria;
            
         
               —
            
            
               domnul Paweł PIKUS, Polonia;
            
         
               —
            
            
               domnul Diego VÁZQUEZ TEIJEIRA, Spania.
            
         Articolul 4
   Se numesc, în calitatea de supleanți în consiliul de administrație, pentru o perioadă de doi ani începând cu 28 ianuarie 2018, următoarele persoane:
   
               —
            
            
               domnul Ľubomír KUCHTA, Slovacia;
            
         
               —
            
            
               domnul Georgios SHAMMAS, Cipru.
            
         Articolul 5
   Prezenta decizie intră în vigoare la data adoptării.
   
      Adoptată la Bruxelles, 23 ianuarie 2018.
      
         
            Pentru Consiliu
         
         
            Președintele
         
         V. GORANOV
      
   
   
      (1)  JO L 211, 14.8.2009, p. 1.
   
      (2)  Decizia Consiliului din 22 decembrie 2009 de numire a cinci membri și a cinci supleanți ai consiliului de administrație în cadrul Agenției pentru Cooperarea Autorităților de Reglementare din Domeniul Energiei (JO C 21, 28.1.2010, p. 1).
   
      (3)  Decizia Consiliului din 15 noiembrie 2013 de numire a doi membri și a trei supleanți ai Consiliului de administrație în cadrul Agenției pentru Cooperarea Autorităților de Reglementare din Domeniul Energiei (JO C 337, 19.11.2013, p. 8).
   
      (4)  Decizia Consiliului din 15 ianuarie 2016 de numire a trei membri și a trei supleanți în cadrul consiliului de administrație al Agenției pentru Cooperarea Autorităților de Reglementare din Domeniul Energiei (JO C 19, 20.1.2016, p. 6).